b'\n_START_ARTICLE_\nTallinna\xe2\x80\x93Tartu\xe2\x80\x93V\xc3\xb5ru\xe2\x80\x93Luhamaa maantee\n_START_PARAGRAPH_\nTallinna\xe2\x80\x93Tartu\xe2\x80\x93V\xc3\xb5ru\xe2\x80\x93Luhamaa maantee (p\xc3\xb5himaantee nr 2, rahvusvaheline t\xc3\xa4his E263 (Tallinna\xe2\x80\x93Tartu\xe2\x80\x93Luhamaa maantee)) on Eesti pikim maantee pikkusega 287,893 km. Esimesed 5,505 km kulgevad Tallinnas ja seega on Maanteeameti alluvuses 282,388 km maanteed. Esimesed 40 kilomeetrit teest on 2+2 I klassi maantee._NEWLINE_Maantee algab Tallinnas Ants Laikmaa t\xc3\xa4navalt ja l\xc3\xb5peb ristumisel Riia\xe2\x80\x93Pihkva maanteega._NEWLINE_Eesti p\xc3\xb5himaanteede kogupikkusest moodustas see maantee 2011. aastal 17,6% ja sealne liiklus moodustas 25,4% p\xc3\xb5himaanteede liikluskoormusest._NEWLINE_Tallinna\xe2\x80\x93Tartu\xe2\x80\x93V\xc3\xb5ru\xe2\x80\x93Luhamaa maanteele paigutati esimesena Eestis statsionaarsed kiiruskaamerad.'